Au început programele "Rabla Clasic" și "Rabla Plus". Fondurile care s-au epuizat în doar câteva ore de la start
Au început înscrierile pentru programele susținute de stat "Rabla Clasic" și "Rabla Plus".
Cele 180 de milioane destinate persoanelor fizice care vor mașini pe benzină sau motorină s-au epuizat în câteva ore de la deschidere. Nu mai sunt fonduri, nici pentru firme. Au rămas doar la "Rabla Plus", programul destinat mașinilor electrice.
Anul acesta, autoritățile au anunțat un buget-record, de un miliard de lei. Doar ca subvențiile pentru mașinile electrice
s-au înjumătățit. Pe de altă parte, Ministrul Mediului a anunțat că de la an la an vor scădea simțitor ajutoarele pentru vehiculele cu combustie internă.